સોલા એએમટીએસ બસ સ્ટેન્ડમાંથી બંને પિતરાઈ ભાઈઓનું ગાડીમાં અપહરણ કર્યા બાદ આ બંને શખ્સોએ બાજુમાં આવેલી સોલાની સ્કુલની ગલીમાં લઈ ગયા હતા અને ત્યાં ગાડી ઉભી રાખી હતી અને બંને શખસોએ જણાવ્યું હતું કે અમે ક્રાઈમબ્રાંચના અધિકારીઓ છીએ તમારે છુટવુ હોય તો પૈસા આપવા પડશે નહી તો વસ્ત્રાપુર અથવા શાહીબાગની જેલમાં પુરી દઈશું આવી કહી હર્ષ બારોટે તેના મોબાઈલ ફોનથી કોઈને ફોન કરેલો અને બીજા શખ્સને ત્યાં બોલાવેલ સ્થળ પર આવી પહોંચેલા ત્રીજા શખ્સે પોતાની ઓળખ ક્રાઈમબ્રાંચના અધિકારી તરીકે આપી હતી અને તેના સાગરિતોને જણાવ્યું હતું કે તમારી પાસે જે પૈસા હોય તે આપી દો નહી તો જેલમાં મોકલી દઈશું ગભરાઈ ગયેલા બંને ભાઈઓએ જણાવ્યું હતું કે અમારી પાસે અત્યારે રૂપિયા નથી અને અમે કોઈ ખરાબ ધંધો પણ કરતા નથી.